b'\n_START_ARTICLE_\nNagrada za iznajdbe in tehni\xc4\x8dne izbolj\xc5\xa1ave\n_START_PARAGRAPH_\nNagrade za iznajdbe in tehni\xc4\x8dne izbolj\xc5\xa1ave je podeljeval Sklad Borisa Kidri\xc4\x8da v letih od 1957 do 1991.\n_START_SECTION_\nNamen\n_START_PARAGRAPH_\nUspele tehni\xc4\x8dne iznajdbe in izpopolnitve so pomemben prispevek h gospodarskemu razvoju. Z namenom, da bi spodbudili iznajditeljsko delo, je v letu 1956 Sklad Borisa Kidri\xc4\x8da razpisal nate\xc4\x8daj za iznajdbe in izpopolnitve, ki so se v praksi \xc5\xbee uveljavile. Prve nagrade te vrste so bile podeljene leta 1957. Od leta 1957 do 1965 so se ta nagrade imenovala Nagrade za iznajdbe in izpopolnitve oziroma Nagrade za tehni\xc4\x8dne iznajdbe in izpopolnitve in od leta 1966 naprej Nagrade za iznajdbe in tehni\xc4\x8dne izbolj\xc5\xa1ave. O podelitvi nagrad je odlo\xc4\x8dal Upravni odbor Sklada Borisa Kidri\xc4\x8da.\n_START_SECTION_\n1962\n_START_PARAGRAPH_\nNagrada ni bila podeljena, ker predlo\xc5\xbeena dela niso izpolnila vseh razpisnih pogojev.'